Huvitab mind ka, kuidas hakkab valitsus käituma nende marodööridega. Üks asi on lubada, et küll nad sindrid kõik kinni plekivad. Aga kuidas kavatsetakse seda ka tegelikkuses tagada, kui meie täitevvõim siiani ennast sellistes asjades (võlgade sissenõudmine) üsna hambutuna on näidanud, rääkimata sellest, et nii massiline nii suurte summade nõudmine kindlasti kuigi valutult ja veretult ei kulge? Et - kuidas reaalselt hakkab see asi välja nägema? Ja kas elamisloa alusel siin viibivatelt märatsejatelt võetakse elamisluba ära riigivastase tegevuse tõttu? Ja mismoodi seda muule maailmale endiselt meie siseasjana paista lasta suudetakse :? (Sest üks asi on EL-l öelda, et oih, ei lähe meie sinna oma näppusid kõrvetama, las see olla Eesti siseasi - aga kui hakkab venelaste hala, et neid nüüd selle intsidendi tõttu represseeritakse ja maalt välja saadetakse, siis mismoodi reageerib see liit siis?) Selles mõttes huvitab mind, et kuidas on need küsimused lahendanud näiteks Pariisi politsei ja valitsus, pärast oma mässajate kontrolli alla saamist. Ja lugesin lehtedest ka, et Berliiniski 1. mai puhul on sarnast toimunud. Kuidas nemad pärast olukorraga tegelesid ja mis meetodeid kasutasid?